text: নিকোলাস রে (; জন্ম: রেমন্ড নিকোলাস কিয়েনৎস্লে জুনিয়র, ৭ আগস্ট ১৯১১ - ১৬ জুন ১৯৭৯) ছিলেন একজন মার্কিন চলচ্চিত্র পরিচালক। ১৯৪০-এর দশকের শেষের সময় থেকে ১৯৫০-এর দশকের অন্যতম পূর্ণ ভাব প্রকাশক ও স্বতন্ত্র চলচ্চিত্র নির্মাতা ছিলেন। সিনেমাস্কোপ ফ্রেমের সাথে রঙের মেলবন্ধনের জন্য তিনি বিশেষভাবে খ্যাতি অর্জন করেন। ফরাসি নবকল্লোলের পিছনে রে'র ব্যাপক প্রভাব ছিল। জঁ-লুক গদার বিটার ভিক্টরি চলচ্চিত্রের পর্যালোচনায় লিখেছিলেন, "চলচ্চিত্র হল নিকোলাস রে।" তিনি রেবেল উইদাউট আ কজ (১৯৫৫) চলচ্চিত্র পরিচালনার জন্য সর্বাধিক পরিচিত এবং এই কাজের জন্য তিনি শ্রেষ্ঠ পরিচালনার জন্য একাডেমি পুরস্কারে মনোনীত হয়েছিলেন।
  
  রে ১৯৪৭ থেকে ১৯৬৩ সালে তার নির্মিত বর্ণনামূলক পূর্ণদৈর্ঘ্য চলচ্চিত্রসমূহের জন্য প্রশংসিত হয়েছেন, তন্মধ্যে রয়েছে দে লিভ বাই নাইট (১৯৪৯), ইন আ লোনলি প্লেস (১৯৫০), জনি গিটার (১৯৫৪), রেবেল উইদাউট আ কজ (১৯৫৫), এবং বিগার দ্যান লাইফ (১৯৫৯)। এছাড়া তিনি তার অসমাপ্ত নিরীক্ষাধর্মী উই ক্যান্ট গো হোম অ্যাগেইন-এর জন্যও সমাদৃত হয়েছেন।
  
  চলচ্চিত্রের তালিকা
  
  পরিচালক হিসেবে
  
  তথ্যসূত্র
  
  বহিঃসংযোগ
  
   
   
  
  বিষয়শ্রেণী:১৯১১-এ জন্ম
  বিষয়শ্রেণী:১৯৭৯-এ মৃত্যু
  বিষয়শ্রেণী:উইসকনসিনের চলচ্চিত্র পরিচালক
  বিষয়শ্রেণী:জার্মান বংশোদ্ভূত মার্কিন ব্যক্তি
  বিষয়শ্রেণী:নিউ ইয়র্কে ক্যান্সারে মৃত্যু
  বিষয়শ্রেণী:ফুসফুসের ক্যান্সারে মৃত্যু
  বিষয়শ্রেণী:বিংহ্যাম্পটন বিশ্ববিদ্যালয়ের শিক্ষক
  বিষয়শ্রেণী:মার্কিন চলচ্চিত্র পরিচালক
title: নিকোলাস রে